Bulletin 4 – 16 November 2018 | NG Moedergemeente Oudtshoorn
Bulletin 4 – 16 November 2018
Ons sal aan die volgende geslag vertel van die roemryke dade van die Here… (Ps 78:4)
09:00 NAGMAAL & Belydenisaflegging
09:00 Biduur Gottlandhuis
09:30 Biduur Tuishuis
17:30 Diensverhoudinge in die kerkkantoor.
18:30 Finanskommissie in die kerkkantoor.
VOLGENDE SONDAG, 11 November
Kategese: Fun & Fizzers
SONDAG, 25 NOVEMBER
10:00 Kategese afsluiting
Deuroffers: Liefde Leef Kommissie
Bankkollekte: R3 353-50
Deuroffers: R1 482-30
Getal lidmate in diens: 154 + inwoners van 2 ouetehuise
Tydens vanoggend se erediens lê 9 dooplidmate belydenis van geloof af. Ons verwelkom met ope arms hierdie jong lidmate:
Hanco van der Berg
Baie geluk ook aan hul ouers en grootouers! Ons deel in julle vreugde van (klein)kinders wat die Here dien! Ons nooi familie en vriende van die nuwe belydende lidmate om na die erediens tee en verversings in die braaikamer te geniet!
04/11 Fred King, Millenniumpark 309
04/11 Ina Müller, Tuishuis W/S 57
05/11 Aletta Oosthuizen, Tuishuis Siekeboeg J
11/11 Ina Broodryk, Bellinganhof K115
11/11 Anna Olivier, Oxfordstraat 20
17/11 Hettie Muller, Tuishuis W/S 20
Yvonne Jooste, Kwekery Woonstel No 3
Ben Stander, Draaistraat 60
Johan Oppel, Gottlandhuis
Ons bid vir al die siekes in die onderskeie siekeboë in ons dorp
Truia en Annelize van Heerden (St Saviour 45) met die afsterwe van Truia se suster.
Kerssangdiens Sondagaand 25 Nov 19:00
Ons nooi almal uit na die Kerssangdiens! Bring ook bure, vriende, kollegas en familie saam na hierdie besondere geleentheid van sang en aanbidding.
Bring jou eie kers. Dit is al gebruik om die Kerssangdiens af te sluit met kerslig. Onthou om jou kers (met kershouer) saam te bring!
Geskenke vir behoeftige lidmate. Ons herinner ook solank aan die geskenke vir behoeftige lidmate. Bring enige geskenk (ook nie-bederfbare kos) na die Kerssangdiens en plaas in die houers by deure. Dink in die gees van die Kersboodskap aan hulle wat minder bevoorreg is!
Tee en verversings na Kerssangdiens
Ons wil graag as gemeente die jaar op ‘n gesellige noot afsluit met ‘n koppie tee en verversings na die Kerssangdiens. Indien jy kan help met ‘n bordjie eetgoed of
help met teeskink, kontak asb vir Anita Koen 083 294 8739.
Onthou asb van die Kerkraadsvergadering Maandagaand, 26 November, om 18h00 in die Skooltjie.
‘n Kerspartytjie word beplan vir Eljada op 15 Desember 2018. Kontant donasies of toiletware soos waslappies, tandepasta/borsels, ens word benodig. Skakel Miriam Bence by 0442727873. ‘n Baie groot Eljada dankie!!!!
NG Kerk Volmoed Vleisbasaar
Saterdag 24 November om 10:00 In die NG Kerk Volmoed Kerksaal. Kiosk open reeds om 09:00: Hotdogs, Hamburgers, Poeding, Pannekoek, Koeldrank, Koffie, Tee. Navrae: Clara Mulder 084 504 3377
KERSMARK 5 – 8 DESEMBER 2018
WO – VR 9:30 – 19:00 en SA 9:00 – 16:00 TEETUIN & AANDETES BESKIKBAAR. SIEN JOU DAAR!
KERSMARK TEETUIN (5-8 Des)
Ons het dringend hulp nodig by teetuin tydens Kersmark. Indien jy behulpsaam kan wees met die maak van eetgoed of diensbeurte, kontak asb ssm vir Mariaan van Rensburg 082 319 7733.
Verseker jou spasie by hierdie jaar se mark, kry jou aansoekvorm by kerkkantoor / kleinkarookersmark@gmail.com. Aansoeke sluit 16 November. Gebruik hierdie kans om jou produkte as bekostigbare geskenke aan te bied.
GEBEDSVERSOEKE: MISSIE JAPAN
Dank die Here saam met ons vir
• ‘n Geseënde Oktobermaand, propvol bedienings-geleenthede.
• Baie sinvolle ontmoetings by o.a. RCJ sinode, plaaslike kerk-piekniek.
• Goeie preek-geleentheid in Okayama, met verrykende tye saam ná die erediens.
• Carina se ouers, Tobie en Annalie de Wet, wat ons ondersteun en bemoedig op baie maniere.
• Volgehoue finansiële- en gebeds-ondersteuning vanuit SA’e gemeentes en individue, asook wyer. Dit bly wesenlik belangrik vir ons voortgaande werk hier.
Vra vir die Here se sorg & genade vir
• Carina se tuisskool dagtake en gasvryheids-bediening veral vir kinders in ons buurt.
• Stéphan se klasgee, interaksie met kollegas en studente, velerlei kerklike verantwoordelikhede.
• Sy aanbieding van seminare en preke in Hiroshima (3-4 Nov), Okinawa (17 Nov.) en Okayama (25 Nov.), asook by ‘n spesiale symposium saam met ‘n Lutherse kweekskool in Kobe (16 Nov).
• Rigting-gewende gesprekke met RCJ Shikoku Ring en ons plaaslike gemeente in Kobe, oor ons (Stéphan en Carina se) toekomstige rol en bedieninge.
• Missie Japan bestuur se belangrike gesprekke met die Du Rands, begin Nov.